04/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.55527. Solicitude de concesión de augas públicas presentada pola denominada Comunidade de Usuarios de Augas da Cruz Nova (Rianxo)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Ángel Ricardo Iglesias Bandín, en representación da Comunidade de Usuarios de Augas da Cruz Nova, solicita de Augas de Galicia un caudal de 0’04 l/s de auga procedente do manancial “Píngale-Píngale”, localizado na parcela coa referencia catastral 15073A03508205, propiedade dos propios usuarios, no lugar da Marquesa, parroquia de Asados (Santa María), concello de Rianxo (A Coruña), para o abastecemento doméstico e a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.55527. As características do aproveitamento son: SOLICITANTE: Aaron Alexander Rafael Raul Horcajada Timms, en representación da Comunidade de Usuarios de Augas da Cruz Nova. CAUDAL MEDIO EQUIVALENTE: 0.04 l/s VOLUME MÁXIMO ANUAL: 1161.50 m³ DESTINO: Uso doméstico (12 persoas) e a rega (0.1 Ha) ORIXE: Manancial na parcela “Píngale-Píngale” coa referencia catastral 15073A03508205 COORDENADAS: (518420; 4725440) UTM 29 ETRS 89 LUGAR: A Marquesa PARROQUIA: Asados (Santa María) CONCELLO: Rianxo (A Coruña) As instalacións do aproveitamento, xa feitas e en uso, constan de: – A arqueta de captación das augas do manancial “Píngale-Píngale” por medio dun pozo executado mediante elementos prefabricados de 1,30 m de diámetro e unha profundidade duns dous metros. Da dita arqueta transpórtase a auga en tubo soterrado de polietileno de 50 mm de diámetro cara o depósito, os primeiros 48 m discorren baixo a parcela do manancial e logo de chegar ata un sendeiro que vai ao longo da testa desta parcela percorren outros 45 m polo sendeiro ata chegaren á caseta dos depósitos. – O centro de almacenamento e distribución de augas localizado na parcela coa referencia catastral 15073A035000070000FH nos terreos da CMVMC de Asados, esta formado por unha caseta parcialmente soterrada feita de bloques de formigón prefabricado de 4,50 x 7,56 m de dimensións e dunha altura de entre 1,80 e 2,25 m, alberga os tres depósitos de formigón de 3,50 m 3 de capacidade e outros tres depósitos de reserva, así como os equipos de potabilización da auga. – A condución de distribución ata as vivendas dos comuneiros, feita con tubos individuais de polietileno de 32 mm de diámetro, que partindo dos depósitos discorren baixo gabia, maiormente por camiños e sendas de montes, e polas testas das parcelas particulares. As lonxitudes percorridas son de 150 m ata a vivenda mais próxima, a de Manuel Gómez Rivas (parcela coa referencia catastral 001900200NH12F); de 315 m ata a vivenda do usuario Angel Ricardo Iglesias Bandín (001900100NH12F); e de 1165 m ata a vivenda máis afastada, a de Manuel Piñeiro Collazo (001300500NH12F). As dúas primeiras vivendas pertencen ao lugar da Marquesa e a última ao lugar da Castiñeiriña. A rega do invernadoiro de plantas ornamentais farase na parcela coa referencia catastral 15073A04608900, propiedade do comuneiro Angel Ricardo Iglesias Bandín. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello ou nas oficinas deste servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 21 de decembro de 2017. O xefe do servizo terrtorial Conrad Seara Lettieri